**Bătrâne timp**

*Petruvio*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copil fiind

te ține timpu-n brațe

(catifelate ca brațele de mamă)

și chiar de obosește

și te coboară pe pământ

ți-ntinde mătăsos covor de iarbă

- să-i fie bine tălpii -

și-ți duce el povara

- să-i fie ușor minții -

primilor pași în viața

ce-ai căpătat-o

la nimenea cerând.

Adâncă-ți este bucuria,

pe umeri timpul te aburcă

și anotimpuri trec în goană

în joaca-ți de-a copilăria.

Puternic și frumos

flăcău ajuns-ai,

ca-n poveste,

te-arunci în viață

(o crezi tot joacă,

deși-i luptă)

și izbutești să-nvingi mereu

având în timp un bun tovarăș

chiar dacă, uneori, e greu.

Și anii trec,

iar timpu-mbătrânește;

începi să-i vii în ajutor

tovarășului ce se poticnește

din ce în ce mai rău,

rănit la un picior.

Iei timpu-n cârcă

să-l salvezi,

drumu-i arid,

povara-i grea,

ți-e sete, foame și-i pustiu

dar nu-l abandonezi,

deși ai vrea.

Bătrâne timp

m-am prins cu tine

și nu te pot lasă la greu...

Am să veghez cum pot mai bine

la căpătâiu-ți

până mor și eu.